ΓΡΑΠΤΗ ΕΡΩΤΗΣΗ E-3672/01

υποβολή: Daniela Raschhofer (NI) προς την Επιτροπή

(17 Ιανουαρίου 2002)

Θέμα: Η δημιουργία διοικητικών δομών στην Τσεχική Δημοκρατία

Στην έκθεσή της για το 2001 σχετικά με την πρόοδο της Τσεχικής Δημοκρατίας η Επιτροπή θεωρεί αναγκαία τη δημιουργία και περαιτέρω ανάπτυξη των απαραίτητων δομών και διοικητικού δυναμικού για την απορρόφηση χρημάτων από τα Διαρθρωτικά Ταμεία (σελ. 92). Σύμφωνα με την έκθεση, από τη βελτίωση της αποδοτικότητας των διοικητικών δομών εξαρτάται σε μεγάλο βαθμό το αν καταστεί ικανή η Τσεχική Δημοκρατία να διαχειρίζεται χωρίς δυσχέρειες τις ενισχύσεις από τα Διαρθρωτικά Ταμεία. Από εκεί και πέρα, η Επιτροπή διαπιστώνει ότι η διαφθορά ιδίως στη δημόσια διοίκηση είναι άκρως ανησυχητική (σελ. 22).

Ακόμη λιγότερο ρόδινα βλέπει τα πράγματα η Frankfurter Allgemeine Zeitung ως προς τη δημιουργία διοικητικού δυναμικού για την απορρόφηση κονδυλίων από τα Διαρθρωτικά Ταμεία και το Ταμείο Συνοχής στο ειδικό αφιέρωμα (Lnderbericht) του Δεκεμβρίου 2001, αριθ. 287, στο οποίο γράφει ότι η δημιουργία αυτή δεν έχει καν ξεκινήσει.

1. Πόσο μεγάλο είναι τοπάρχον κενό στη δημιουργία διοικητικών δομών·

2. Σε πόσον καιρόπολογίζει η Επιτροπή ότι θα είναι έτοιμες οι δομές στην κρατική διοίκηση·

3. Μπορεί να αναμένει κανείς την πλήρη ολοκλήρωση των δομών πριν από το 2004·

4. Αν τούτο δεν είναι εφικτό, ποια είναι η πρόταση της Επιτροπής για τη χρηστή διαχείριση των κονδυλίων από την Τσεχική Δημοκρατία·

5. Τι προτίθεται να πράξει η Επιτροπή ανεξαρτήτως της OLAF, η οποία ενεργεί βάσει καταγγελιών των κρατών μελών, για την καταπολέμηση της διαφθοράς στην κρατική διοίκηση·

Απάντηση του κ. Verheugen εξ ονόματος της Επιτροπής

(18 Φεβρουαρίου 2002)

1. Οι διοικητικές δομές που σχετίζονται με τη διαχείριση των διαρθρωτικών ταμείων δεν είναι ακόμη πλήρως λειτουργικές σε όλες τιςποψήφιες χώρες, συμπεριλαμβανομένης της Τσεχικής Δημοκρατίας. Η Επιτροπή συνειδητοποιεί πλήρως την κατάσταση αυτή και έχει ενθαρρύνει επανειλημμένως τις τσεχικές αρχές να καθορίσουν τις δομές εφαρμογής τους και να προβούν τάχιστα στο διορισμό των αρχών διαχείρισης και πληρωμών για το μελλοντικό κοινοτικό πλαίσιο στήριξης. Έχει επίσης αναγνωριστεί η ανάγκη για την ενίσχυση του προσωπικού. Επιπλέον, η Επιτροπή τόνισε ιδιαίτερα την ανάγκη να αναπτύξει η Τσεχική Δημοκρατία κατάλληλη σειρά σχεδίων, που θα ήταν επιλέξιμα για χρηματοδότηση βάσει του διαρθρωτικού ταμείου και του ταμείου συνοχής. Για τον σκοπό αυτόν δόθηκε ενίσχυση από το πρόγραμμα Phare για την αύξηση της δυνατότητας απορρόφησης κονδυλίων εκ μέρους της χώρας αυτής. Στα πλαίσια των διαπραγματεύσεων για το κεφάλαιο 21 — περιφερειακή πολιτική — η Επιτροπή παρακολουθεί στενά την ανάπτυξη κατάλληλης διοικητικής ικανότητας και θα επικουρήσει τις τσεχικές αρχές στον εντοπισμό των ειδικών τομέων που χρειάζονται περαιτέρω στοχοθετημένη ενίσχυση με τα προενταξιακά μέσα που διαθέτει.

2. Τα έτη 2002 και 2003 θα είναι κρίσιμης σημασίας ως προς το θέμα αυτό. Είναι ιδιαίτερα σημαντικό ο διορισμός των αρχών διαχείρισης και πληρωμών να ενισχυθεί από την κατάλληλη χορήγηση πόρων, τόσο αναφορικά με τα χρηματοδοτικά μέσα όσο και αναφορικά με το ανθρώπινο δυναμικό ώστε αυτές οι διοικητικές δομές να είναι πλήρως λειτουργικές έως την προσχώρηση. Σειρά σχεδίων αδελφοποιήσεων θα χρηματοδοτηθούν από την Επιτροπή προκειμένου να ενισχυθεί η προσπάθεια αυτή ενώ ήδη η τελευταία φροντίζει να συγκεντρωθούν οι αναγκαίες προϋποθέσεις για την ενθάρρυνση συγκροτημένης δράσης, με στόχο το στενότερο συντονισμό και διαχείριση.

3. Η Επιτροπή γνωρίζει ότι η ολοκλήρωση των προετοιμασιών όσον αφορά τις διοικητικές δομές πριν από το 2004 αντιπροσωπεύει σημαντικό όγκο εργασίας. Ωστόσο, έχει σημειωθεί μεγάλη πρόοδος τα τελευταία χρόνια όσον αφορά τη δημιουργία των περιφερειών και την εδαφική αναδιοργάνωση, την ίδρυση του Υπουργείου Περιφερειακής Ανάπτυξης, ενώ η εμπειρία που αντλήθηκε από τα προενταξιακά μέσα (Phare, ISPA, Sapard)πήρξε επίσης πολύτιμη. Συνεπώς, η Τσεχική Δημοκρατία αναμένεται να είναι σε θέση να ολοκληρώσει τις δομές έως το 2004 εάν συνεχίσει και επιτείνει τις προσπάθειές της.

4. Εάν οι διοικητικές δομές που απαιτούνται για τη λειτουργία των διαρθρωτικών ταμείων σύμφωνα με τον κανονισμό του Συμβουλίου (ΕΚ) 1260/1999 της 21ης Ιουνίου 1999 περί γενικών διατάξεων για τα ταμεία(1) δεν εξασφαλίζουν την ορθή χρήση των κοινοτικών κονδυλίων, τότε η Τσεχική Δημοκρατία θα αντιμετωπιστεί ως οποιοδήποτε άλλο κράτος μέλος. Αυτό σημαίνει ότι η Τσεχική Δημοκρατία δεν θα είναι τότε σε θέση να επωφεληθεί πλήρως από τα κοινοτικά κονδύλια για τα οποία θα μπορούσε να είναι επιλέξιμη. Η Επιτροπή συγκεντρώνει τις προσπάθειές της στην παρακολούθηση και στην παροχή βοήθειας, προκειμένου να αποφευχθεί ένα τέτοιο ενδεχόμενο.

5. Η Επιτροπή ανησυχεί όσον αφορά το πρόβλημα της διαφθοράς στιςποψήφιες χώρες, συμπεριλαμβανομένης της Τσεχικής Δημοκρατίας. Ωστόσο, οι τσεχικές αρχές θέσπισαν σημαντικά νομοθετικά και διοικητικά μέτρα ώστε να εντείνουν την καταπολέμηση της διαφθοράς και του οικονομικού εγκλήματος. Σε σχέση με τη χρήση των κοινοτικών κονδυλίων, το ανώτατο ελεγκτικό συνέδριο, κρατικό όργανο της Τσεχικής Δημοκρατίας,πήρξε πιο αποτελεσματικό στις δραστηριότητές του ως προς την παρακολούθηση και ανέπτυξε αποτελεσματική σχέση με την ευρωπαϊκήπηρεσία καταπολέμησης της απάτης (OLAF). Η Επιτροπή έχει ενθαρρύνει συστηματικά την κυβέρνηση της Τσεχίας να θεσπίσει μια νομοθετική πράξη για τη δημόσια διοίκηση, που θα ενισχύσει τον επαγγελματισμό και την ανεξαρτησία των δημόσιωνπαλλήλων και θα λειτουργήσει αποτρεπτικά στο θέμα της διαφθοράς.

(1) ΕΕ L 161 της 26.6.1999.